Exqrch/javanese-Komodo-pixelgpt huggingface dataset:
Tahun 1990-an ana gagasan saka salah sawijining wong arep dagang bengi nganggo gerobak, cérét, téko, kompor, lan gelas Biyèn usaha iki mung ana ing pasar-pasar lan paling akèh ing kawasan pasar Johar Semarang lan dagangané mung awujud wédangan lan goréngan
Saya suwé dagangané tambah karo sega kucing, sega sakepel, teri, sambel lan dibungkus nganggo koran kaya mènèhi mangan kucing
Tahun 1998 usaha kaya mangkené wiwit ngrembaka metu saka pasar Johar kang tujuwané nglayani wong-wong kang ngontrak utawa ngekos
Segané uga wis mundak dadi ana sega rempela lan sega dadar
Taun 2000 dagangan ditambah karo "mie" kanggo njagani yèn segané wis entek lan pungkasané taun 2002 usaha kaya mangkené gampang tinemu ing kutha Semarang
Ana sawijining carita yèn warung kaya mangkené dibukak ing kiwa-tengené kampus kang konsumen tetepe bocah-bocah kos
Usaha iki digawé panggon kanggo tongkrong, golèk inspirasi, lan cocok kanggo wong kang insomnia
Intiné kenapa kok dijenengi warung kucingan? iku ora sengaja saka pacelathon-pacelathon wong
Tembung angkringan dijupuk saka istilah nangkring utawa nongkrong
Angkringan padha karo kucingan, mung kang nyebut angkringan racaké iku masarakat kutha Jogja..Panganan kang di dol uga mirib karo kucingan kaya ta sega kucing, gorengan, sate usus (ayam), sate ndog puyuh, lan sakpiturute
Tembung HIK kajupuk saka cekakan "Hidangan Istimewa Kampung"
Padha karo angkringan lan kucingan, warung iki menu andalané uga sega kucing lan wedangan.
Bathik Banyumas Bathik Banyumas ya iku bathik kang duwé corak padha karo bathik Surakarta
Nanging, ana kang gawé béda ya iku corak miring, ora nganggo wiron, warna sogané soklat rada kuning, rada kasar, lan prosès gawéné luwih rikat
Bathik iki digawé nganggo bahan mori
Mori kang wis diolah, dicap banjur diprosès manèh nganggo diwedel, dilorod, lan dirining
Sentra bathik Banyumas ana ing Kacamatan Sokaraja lan Kacamatan Banyumas
Panggonan iku mapan ana sisih wétané Kutha Purwokerto.
Jamus Kalimasada Jamus Kalimasada ya iku jeneng salah sawijining pusaka ing jagading pewayangan
Pusaka iki kagungane Prabu Puntadewa kang uga diarani Yudistira
Pusaka iki awujud kitab sekti ing nagara Amarta
Tembung Jamus kalimasadha miturut sumber saka basa Jawa Kuna kadhapuk saka tembung jamus lan kalimahosadha
Tembung jamus cedhak unine karo tembung jamas kang tegesé ‘kramas’, utawa ‘ngresiki rambut nganggo banyu utawa obat ’
Dadi tembung jamus bisa dicedhakake karo tembung jamas kang bisa ditegesi nambani
Déné tembung kalimasadha kadhapuk saka tembung Kali, maha, usadha
Kali tegesé déwa Kali utawa Syiwa, maha tegesé ‘agung’, ‘hebat’, ‘mujarab’
Usadha tegesé obat, tuwuhan, suket, godhong-godhongan kang kanggo obat
Saka katrangan mau, tembung Jamus kalimasadha bisa ditegesi obat mujarab awujud suket utawa godhong-godhongan kang asalé saka Déwa Kali utawa Syiwa
Nanging kudu dingerteni, ana uga panemu kang béda kanyatan ing kasusastraan Jawa kuna arang banget diprangguli tembung kali, maha, lan usadha dirakit dadi siji
Tembung usadha lumrahe dijumbuhake karo tembung mantra
Contone: Sira ta wruh ring mantrosadha sarpabisa (dhèwèké ngerti babagan mantra obat wisa ula) Kalimasada Ing carita pewayangan
Jamus Kalimasada diwahyukake marang Pendawa Lima lan diteruskake marang para putrane
Dadi para putra Pendawa Lima minangka pralampita, pangejawantahan saka pancandriya manungsa kang awujud mata, irung, kuping, ilat, lan kulit sarta pérangan awak liyané
Ing carita pewayangan prabu Yudhistira digambarake minangka raja kang ora baut perang nanging gadhah pusaka awujud Jamus Kalimasada, kitab kang duwé daya linuwih.
Gesang Gesang iku tegesé bisa: Tokoh
Urip Urip utawa kauripan utawa koripan iku ciri kas kang mbédakaké barang saka kang ndarbèni prosès biologis lan saka barang kang ora nduwé déné fungsi-fungsi iku wis mandeg (dadi tegesé) mati utawa pancèn ora tau duwé
Biologi iku ngèlmu kang nyinaoni studi kauripan
Organisme urip iku ngalami prosès métabolisme, homeostasis lan duwé kapasitas kanggo tuwuh, mangsuli stimuli, réproduksi lan mawa sèlèksi alam, adhaptasi marang lingkungan sakiwa-tengené ing génerasi saturut-turuté
Pirsani informasi ngenani Urip ing KamusWiki.
Saridin (Syeh Jangkung) Saridin utawa Syèh Jangkung ya iku tokoh Islam kang ana ing Kabupatèn Pathi nalika ing jaman Wali Sanga
Jeneng Saridin pancèn ora kondhang ing donya, nanging ing laladan lor pasisir pulau Jawa (laladan Pathi, Kudus, Demak, Rembang) Saridin wis dadi legénda
Saridin iku wong kang sekti, nanging luguné ora ketulungan
Mula saking luguné, nganti-nganti dhèwèké ora sadhar karo kasektèné
Saridin salah sawijining pawongan kang lugu lan prasaja, mapané ing désa Landhoh, laladan Pathi
Miturut carita sing wis ana Saridin iku putra salah sawijining Wali Sanga, ya iku Sunan Muria lan garwane Dewi Samaran
Ing carita babad nyebutaké yèn to jabang bayi Saridin iku ora putrané Sunan Muria karo garwané Dewi Samaran
Nalika isih enom, Saridin seneng ngulandara (basa Indonésia: "mengembara") nganti ing titi wanciné ketemu karo Syèh Malaya utawa Sunan Kalijaga, lan diakui minangka guru sajati
Nganti wayahé mulih ing Miyono, Saridin dicaritake wis rabi karo wong wadon kang ingaran-sebut mbokne momok, lan amarga rabi iku mau Saridin duwé anak kang dijenengi Momok
Nganti ing sawijining dina, Saridin dan Branjung dulur ipéné andum waris wit durèn siji-sijiné kang di duwèni nanging uwohé akèh
Andum waris ngasilaké pasarujukan antarané Saridin lan Brajung, Saridin éntuk jatah durén kang tiba wayah bengi lan Branjung éntuk jatah durén kang tiba ing wayah awan
Nanging iku mau amung akal-akalané Branjung
nganti tekan ing wayah bengi, Saridin jaga ning jatah warisané
Ora sawatara suwé anggoné jaga, ana sawijining kéwan metu kang awujud macan nyedhaki Saridin, ora liya macan iku mau amung panyamarané Branjung kanggo medhén-medhéni Saridin waé
Ora wedi Saridin banjur nyedaki macan iku mau karo nggawa cucukan lan langsung waé dipatèni macané
Banjur sawisé macan iku mati langsung malih wujud dadi Branjung
Matiné Branjung ndadikaké masalah kanggo Saridin karo ukum tatanan ing Pathi
Wektu iku Adipatiné Wasis Jaya Kusumo kang kudu negakaké ukum lan ngukum Saridin
Amerga kesalahané, Saridin kena hukuman pidana ing Pathi
Sawisé metu saka hukuman ing Pathi, banjur Saridin nyantri ana ing Kudus ing pondhoké Sunan Kudus
Ing Kudus, Saridin gawé ontran-ontran nganti gawé jèngkèlé Sunan Kudus lan para santri kang wis rumangsa pinter amarga Saridin luwih pinter tinimbang santri-santri kang wis suwé mondhok ing Kudus
Nganti ing titiwancine ana èyèl-èyèlan antarané Saridin lan Sunan Kudus babagan banyu lan iwak
Kanggo ngetès kapinterané Saridin, Sunan Kudus takon marang Saridin
Kanti ènthèng Saridin njawab Sunan Kudus
Sunan Kudus: "Apa saben banyu iku mesti ana iwaké, Din?" Saridin: "Wonten, bapa guru Sunan Kudus" Krungu jawaban saka Saridin banjur Sunan Kudus ngutus salah sawijining santri kanggo jupuk klapa ing wit kanggo mbuktèkake jawabané Saridin
Nanging jebul sing di omongké Saridin bener, ing jero klapa ana iwaké
Ora mung iku, ing liya dina para santri kejatah ngangsu kanggo ngisi klenthing kanggo wudhu
Amarga Saridin dianggep seneng pamèr kaluwihan, Saridin dikongkon lunga saka pesantrèné Sunan Kudus lan ora éntuk balik manèh ana ing Kudus
Amarga ukuman iku mau, sadurungé Saridin lunga banjur pamèr kasektèn manèh ana ing Kudus, ora tanggung-tanggung olèhé pamèr, ing wayah wengi Saridin lumebu ana ing jero kakus mirunggan kanggo wong wadon, wayah ésuk salah sawijiné santri wadon ana sing arep mbuang hajat banjur Saridin njarag nyundhul kelaminé wong wadon mau
Amarga kaget banjur wong wadon iku njerit lan gawé gègèr sakabihaning santri kang ana ing pondhok, banjur Saridin dilapoké marang Sunan Kudus
Saridin lumayu, Saridin dadi buron manèh, banjur ing playuné Saridin ketemu karo Syèh Mlaya
Syèh Malaya ngutus marang Saridin supaya tapa ana ing sagara kanggo nebus kesalahané
Ing amarga Saridin kasil numpes agul-agul para siluman ing alas roban, Saridin olèh bebungah saka Sultan Agung ing Kasultanan Mataram ngrabi mbakyuné Sultan Agung Retno Jinoli
Nanging Retno Jinoli iku mau bahu lawean, utawa saben wong lanang sing dadi bojoné bakal mati sawisé nglakoni gegayutan bebojoan
Sawisé rabi karo Retno Jinoli, Saridin mulih ing Miyono banjur gawé pondhok lan ora sawatara suwé pondoké Saridin wis kondhang
Ing miyono, Saridin karo anak lanangé lan para santri-santriné makarya dadi wong tani, kanggo ngènthèngake gawéane ning sawah, momok njaluk ditukokna kebo
Amarga saben dina kebo iku mau dijak mregawé, kebo iku mau ujug-ujug nggléthak ana ing sawah, kabèh wong ngirané kebo iku mau wis mati, nanging sawisé dicekel Saridin kebo iku mau tangi manèh lan tambah seger
Amarga kebo mau tukuné ana ing désa landhoh, banjur kebo iku mau dijenengi kebo landhoh
Ing amarga kebo landhoh iku naté mati lan urip manèh, ing mitosé para warga ing Pathi lan sak kiwa-tengené Pathi percaya manawa lulang kebo landhoh bisa dinggo piandhel
Sédané Saridin ora amarga dipathéni utawa kena lelara kang parah, nanging amarga wis wayahé séda
Nalika Saridin séda, kebo landhoh iku mau disembelih lan daginge di dum-dumaké para tangga teparoné Saridin
Amarga iku dum-duman daging kebo ing acara lelayu saiki dadi pakulinan ing wewengkon Pathi pérangan kidul, ing antarané wewengkon désa Kayen, Sukolilo, Gabus, lan Winong.
Hampshire Hampshire wujud siji county ing Inggris kang duwé wiyar wewengkon 3.769 km² lan populasi 1.671.000 jiwa (2005)
Kutha krajané ya iku Winchester
Hampshire iku papan jujugan plesiran kang populèr, kanthi atraksi wisata kalebu resort ing pinggir laut, laladan bahari ing Portsmouth lan musium ing kutha Beaulieu
Hampshire duwé sajarah bahari kang cukup tuwa
Loro ing antarané pelabuhan Inggris kang gedhé dhéwé ana ing pesisiré
Hampshire wujud papan kalairan pengarang-pengarang buku misuwur Charles Dickens lan Jane Austen.
Lawang keputren bajang ratu Lawang Keputren Bajang Ratu utawa kang misuwur kanthi aran Pintu Gerbang Majapahit manggon ing Désa Muktiharjo, Kacamatan Margorejo, Kabupatèn Pati utawa patang kilomèter saka kutha Pati
Sanajan pusat kraton Majapait dumunung ing Mojokerto, Jawa Timur, nanging pamaréntah Kabupatèn Pati kasil anggoné ndadèkaké tinggalane prasajarah dadi salah siji objek wisata andalan kanggo pemasukan laladan
Miturut carita kang ana, asal muasal pintu gerbang Majapait ka mangkene: Nalika taun 1486, Pati kang dumunung ana ing sangisoré Gunung Muria isih wujud alas
Sawijining dina, Sunan Muria kondur saka saraséhan ing padhépokan Sunan Ngerang
Tumeka sisih kulon kutha Pati, jam 3 soré, ing sisihé alas ana kali kang lagi banjir
Sunan Muria péngin nyebrang, nanging ora ana prahu
Sunan Muria nganakaké sayembara, sapa kang bisa nyebrangaké yèn lanang bakal dadi dulur lanang kang sajati yèn wadon bakal didadèkaké sisihané
Ndilalahé ing sisih kulon ana wong wadon kang lagi angon kebo
Wong wadon iku aran Dewi Sapsari putri Ki Gedhé Sebo Menggolo
Sawisé krungu yèn ana sayembara, kanthi nunggang kebonè, Dewi Sapsari nyebrang mara ngètan banjur nyebrangakè Sunan Muria
Sunan Muria ora cidra ing janji
Banjur Sunan Muria kepanggih kaliyan tiyang sepuh saka Dewi Sapsari lan bakal ndadèkaké Dewi Sapsasi dadi sisihané
Sunan Muria banjur bebrayan kaliyan Dewi Sapsari
Let sawatara Sunan Muria kondur ing padhépokan Gunung Muria, Dewi Sapsari ngandhut, banjur nglairaké bayi lanang kang duwé jeneng Raden Bambang Kebo Nyabrang
Nalika wis diwasa, Raden Bambang Kebo Nyabrang takon marang simbahé sapa bapaké
Simbahé carita yèn dhèwèké isih duwé keturunan karo Sunan Muria kang dumunung ana ing Padhépokan Gunung Muria
Sawisé krungu carita simbahé, R
Bambang Kebo Nyabrang lunga menyang Gunung Muria
Satekané ing padhépokan,ketemu Sunan Muria
Nanging Sunan Muria ora percaya yèn R
Bambang Kebo Nyabrang iku putrané
Kanggo bukti, Sunan Muria paring titah dhumateng Raden Bambang Kebo Nyabrang kanggo nggawa Pintu Gerbang Majapahit ing ngarepé Sunan Muria yèn péngin diakoni dadi putrané
Déning Sunan Muria pintu gerbang majapahit kanggo gerbang ing masjid agung Gunung Muria
Bambang Kebo Nyabrang lunga menyang Bajang Ratu kang dadi petilasan Kraton Majapait kanggo njupuk Pintu Gerbangé
Bambang Kebo Nyabrang mung duwé wektu sadina suwengi kanggo njupuk barang iku
Ing panggonan liyané, ing padhépokan Sunan Ngerang, murid aran Raden Ronggo péngin dadi sisihané putri Sunan Ngerang, kang aran Roro Pujiwat
Roro Pujiwat kersa dadi sisihané Raden Ronggo yèn Raden Ronggo bisa mboyong Pintu Gerbang Majapahit ing padhèpokan.
Ronggo menyang ing patilasan Kraton Mojopait
Nanging dhèwèké kuciwa amarga ing kana barang kang digoleki wis ora ana
Raden Ronggo tumuju ngulon
Satekané sisih kulon kutha Pati, R
Ing kono ketemu karo R
Kebo Nyabrang kang nggawa Pintu Gerbang Majapahit lagi ngaso
Lawang dijaluk, nanging ora diwènèhaké
Sunan Muria ngerti yèn lagi ana perang, banjur mara ana panggonan kono
Banjur ngendikan “Wis padha lèrèna sak kloron padha bandholé”
Sunan Muria wis bisa ngakoni yèn R
Sunan Muria maringi titah marang putrané supaya njaga gerbang iki
Sawisé Sunan Muria ngendika “jaganen !!”, R
Bambang Kebo Nyabrang ilang
Ronggo diwènèhi “katèk“ déning Sunan Muria kanggo digawa bali menyang padhépokan Sunan Ngerang.
Layang kabar Layang kabar (Carakan: ꦭꦪꦁꦏꦧꦂ, Pégon: ), uga diarani ariwarti utawa koran yaiku lembaran-lembaran dluwang utawa kertas kang isiné warta lan kapérang dadi kolom-kolom (8-9 kolom)
Layang kabar kababar saben dina utawa kala-kala
Tembung koran ing basa Jawa dijupuk saka basa Walanda "krant" kang sadurungé dijupuk saka basa Prancis "courant"
Layang kabar iku racaké dicithak ing kertas kang béyané murah
Dluwang iku karan kertas layang kabar
Akèh macemé tulisan kang ana ing layang kabar
Ana tulisan kang metuné saben dina, ana tulisan kang metuné ing dina-dina kang wis ditemtokaké
Jinis tulisan kang metuné saben dina ing layang kabar yaiku: * "Berita" utawa warta
Layang kabar kang terbité saben dina paling akèh ngemot berita lémpang ("straighnews") yaiku berita saka laporan para reporter utawa wartawan
* "Tajuk" yaiku pamikiran rédaksi marang kawicaksanan, peristiwa, utawa kedadeyan tartamtu
* "Opini" (panemu) yaiku pamikiran wong kang ahli ing babagan kang ditulis ing opini iku
* "Feature" yaiku tulisan kang isiné ngenani "penggalian lebih dalam" mligi ing aspek "Human Interest"
* "Pojok" yaiku tulisan kang didokok ing pojokan, sakaca karo "tajuk", panemu ("opini") lan "surat pembaca"
Lumrahé, tulisanné iku mung rong kalimat singkat kang isiné "kalimat berita" lan "kalimat tanggapan/sentilan" * "Karikatur" iki kolom kang isiné gambar kang kadang uga ngemot carita-carita nyentil marang kadadéan kang lagi "booming"
* "Surat Pembaca" iku isiné masalah-masalah warga
Wujudé bisa wujud panyaruwé utawa kritik
Layang kabar wiwit dikènal wong yaiku ing jaman Romawi Kuno (59SM)
Layang kabar sepisanan iku isih awujud tulisan tangan kang ditémpél ing témbok
Isiné layang kabar iku ngenani sosial lan pulitik
Déné layang kabar céthak kang sepisanan iku saka Cina
Metu ing taun 700-an kanthi jeneng Di-Bao (Ti-Pao)
Metode nggarapé yaiku nganggo balok kayu kang diukir nganggo huruf Cina
Wujud layang kabar kang sawisé yaiku: "Newsletter" ing taun 1400-an
Wartané ngenani bisnis lan bab dodolan ing Éropah
Ing taun 1500-an ngrembaka manèh dadi lembar warta/ "newssheet"
Wetuné layang kabar ing Éropah diwiwiti karo mesin cithak temuané Johann Gutenberg ing satengahing abad XV kang nggampangaké prosès prodhuksi
Dhisik warta kang dimot mung siji kedadeyan tur metuné ora tèratur
Banjur ngalami évolusi lan terbit kanthi teratur kaya kang dilakoni minggon Avisa Relation oder Zeitung, wiwit taun 1609 ing Strasbourg, Jerman.
Pranyata abad XVII dadi abad wigati lairé layang kabar ing Éropah
Ing taun 1665 Inggris wiwit prodhuksi layang kabar
Layang kabar kang sepisanan yaiku The London Gazette kang wetuné isih kala-kala
Layang kabar sèpisanan ing Inggris yaiku The London Daily Courant (1702)
The Times, layang kabar Inggris kang terbit wiwit abad XVII nganti saiki yaiku layang kabar kang paling dhisik nganggo sistem cetak rotasi
Ditemokakéné télégram lan jaringan kabèl internasional ing satengahing taun 1800-an marakaké wartawan bisa luwih rikat golék warta
Ing Indonésia, wis wiwit ana ing taun 1744, nalika papréntahané Gubjen Van Imhoff,yaiku Bataviasche Nouvelles
Nanging umuré mung rong taun
Nalika taun 1776, ing Jakarta metu layang kabar Vendu Nieus, kang ngemot manéka warna barang lélangan
Layang kabar minggon iki mandheg terbit mèrga Gubjén Daendeles "mengambil alih" "percetakan"
Deandels nerbitaké Bataviascche Koloniale Courant (1810) kang umuré uga cekak amarga Walanda kudu nyingkir kanggo Inggris
Inggris ngèrti prèlune layang kabar, mangka dicétak "Java Government Gazette", kanggo "corong" pamarintah
Pas Walanda balik dadi panguwasa Indonésia, layang kabar iku diganti dadi "Bataviasche Courant" (1816), banjur dadi "Javasche Courant" (1827)
Taun 1942, Walanda sumingkir mèrga Jepang mara
Layang kabar banjur dijupuk papréntahan anyar lan diowahi dadi "Ken Po", kang artiné berita pamaréntah
Layang kabar swasta kang diterbitaké ing Indonésia diwiwiti déning wartawan landa kang arané W.Bruining
Layang kabar terbitané Bruining iku jenengé "Batavia Advertentieblad"
Déné pribumi kasil duwé layang kabar dhéwé yaiku ing taun 1854 ing Weltevreden Gambir, Jakarta
Banjur mètu majalah Bianglala saka pihak Zanding
Mingguan basa Jawa Bromartani terbit sèpisanan ing taun 29 Maret 1855
Nanging mboh géné Van der Muelen ing de Courant Stijhoff (Leiden 1885), ngomong yèn prakarsa iku nembé mètu taun 1856, nalika terbit "Soerat Kabar Basa Melajoe" ing Surabaya
Wiwit iku akèh layang kabar Malayu kang "dikelola" wong "landa" asli utawa "peranakan"
Taun 1904 pers Indoensia "bangkit", nalika Raden Mas Djokomono karo akte notaris Simon Mendirikan NV Javaansche Boekhandel & Drukkerij en handel in Schrijfbehoeften Medan Prijaji ing Bandung, ditutké mètuné minggon Medan Prijaji (1907)
Pas wèktu iku kanggo sepisanan bangsa Indonésia duwé layang kabar dhéwé
Layang kabar kang dadi salah sawijining "médhia massa" duwé peran lan fungsi kang gedhé ing prosès pambentukan identitas nasional
Manéka warna tulisan kang ana ing layang kabar iku ngréwangi nyiptakaké "pemahaman" anyar marang warga ngènani wèktu, wewengkon lan basa
Telung unsur iku kang mbentuk "kesadaran" wong-wong yèn dhèwèké iku péranganing komunitas kang arané "bangsa".
Jamu sinom Jamu Sinom ya iku salah sawijining jamu géndhong kang digawé saka sinom utawa godhong asem kang esih enom
Jamu iki rasané asem tinuli seger
Sesegeran kanggo ngilangaké paité jamu paitan iki kalebu jamu géndhong
saliyané jamu sinom, ana jamu beras kencur, jamu kunir asem, jamu cabé lempuyang, jamu paitan, jamu kunci suruh, jamu kudu laos lan jamu uyup-uyup utawa gepyokan
Sinom iku kalebu ombè-ombènan obat tradhisional Jawa kang turun-temurun saka jaman Majapahit
Bahan-bahan kanggo gawé Jamu kang seger iki ya iku godhong asem kang enom
Ananging para bakul jamu luwih sok nggawé jamu iki ora béda adoh saka jamu kunir asem.
Bahan-bahan kanggo nggawé jamu iki padha kaya-kaya nggawé jamu kunir asem ananging nganggo bahan utama sinom (godhong asem enom) nuli ditambah sithik kunir perlu ditambah manèh karo temulawak, wiji kedawung, lan banyu jeruk nipis
Kanggo pemanis, bisa ditambahi gula pasir utawa "pemanis buatan" lan bisa ditambahaké karo uyah, nanging luwih mantep manawa ditambah gula jawa kanggo pemanisé Kasiyaté Jamu Sinom
Jamu sinom iki duwé piguna liyané kaya ta: Carané Gawe Jamu Sinom
Cara nggawé jamu iki ya iku.
Paitan Paitan (basa Indonésia: Pahitan) ya iku jamu kang dimunpangataké kanggo warna-warna lelara kang ana ing awak, ananging luwih diutamakaké kanggo lelara gatel-gatel karo "kencing manis"
Ana ing masarakat, paitan kalebu jamu géndhong
saliyané paitan ana jamu kunir asem, jamu sinom, jamu cabe puyang, jamu beras kencur, jamu kunci suruh, jamu kudu laos lan jamu uyup-uyup utawa gepyokan
Paitan iku kalebu ombèn-ombèn obat tradhisional Jawa kang turun-temurun saka jaman Majapahit
Bahan utama saka jamu iki yaiku sambilata, racikané bisa namung sambilata, nanging bisa ugi ditambahi bahan-bahan liya kang rasané ya padha paité kaya ta bratawali, widara laut, dara putih ugi babagan pule Ananging ana para tukang jamu liyan kang nambahi empon-empon (oyod-oyodan kang biyasa kanggo bumbu masak) kaya ta kencur, Jaé, bangle, temugiring, kunir, temulawak
Ora mung lelara gatel-gatel lan "kencing manis", jamu iki bisa kanggo lelara liya, kaya ta: Carané Gawe Jamu Paitan
Carane nggawé jamu iki ya iku : Kusus jamu paitan iki, ora diwènèhi gula utawa bahan pemanis liya
kanggo ngilangaké rasa pait, konsumèn ngombé jamu géndhong liya kang duwé rasa kang legi nuli seger kaya ta jamu sinom utawa kunir asem.
Gula abang Jaggery minangka gula tebu non-sentrifugal tradisional dikonsumsi ing Asia
Iki minangka produk jus jus tebu lan asring tanggal utawa getah aren tanpa misahake molase lan kristal, lan bisa beda-beda saka coklat emas nganti coklat tuwa, lan padha karo panela Amerika Latin
Isine nganti 50% sukrosa, nganti 20% gula kuwalik, lan nganti 20% lembab, kanthi sisa bahan liyane sing ora larut, kayata abu kayu, protein, lan serat bagasse
Etimologi asale saka tembung Jaggers yaiku panganan sing umume diproduksi ing Asia.
Terapi autis Terapi Autis miturut panalitèn médis utawa saka kawruh tradhisional, kadhapuk ana enem ya iku
Nanging saka enem terapi mau, terapi lumba – lumba kabukti luwih efektif lan luwih rikat ketimbang terapi liyané
Terapi Autis kanthi stimulus lumba–lumba wis wiwit rong taun kapungkur dadi fasilitas andalan kanggo para wisatawan sagara Cahaya Sendang Sikucing kang dumunung kira – kira 22 km saka kutha Kendhal
Klinik Dholphin Uga ana ing Balai Samodra Taman Impian Jaya Ancol Jakarta Utara kang dipandegani déning Ibu Endang Sumaryati, saka Kopartemen Sarjana Fisioterapi 99
Lumba – lumba pancen kéwan kang asring mènèhi panglipur kanggo kulawarga, ora mung bisa atraksi nanging uga bisa mènèhi efek stimulus lan terapi
Lantaran gelombang ultrasonic saka kéwan lumba – lumba iki, banjur minangka mènèhi terapi luwih – luwih tumrap bocah kang ngalami autis
Ing pulau Bidadari ana Lumba – lumba wadon kang aran Yossi (18 taun) lan Mia (9 taun) minangka lumba – lumba sing asring mènèhi terapi tumrap bocah – bocah sing nandang autis lan rehabilitasi degenerative (pascastroke)
Nalika srawung bareng lumba – lumba ning njero banyu, lumba – lumba bisa ngirimke daya akustik nganti tekan 1 kilowatt sing bisa nembus témbok sing kandele 30 cm
Saéngga ora kaget yèn gelombang sonar mau bisa nembus jaringan syaraf manungsa sing mung dilapisi tengkorak lan kulit
Kenapa Kudu Lumba-Lumba? Miturut Dr
Erwin Kusuma SpKJ, saka klinik Prorevital Jakarta ngandharake yèn terapi lumba – lumba iki wis ora dadi kawruh anyar tumrap Nagara Amérikah Sarékat
Wiwit taun 1978, metode iki wis dingrembakakake déning Dr
David Nathanson, Ph.D, Psikolog sing wis mumpuni babagan lumba – lumba sawatara 30 taun
Ken Marten, ilmuwan di Earthtrust, Hawaii, Amérikah Sarékat, ngandharake yèn lumba-lumba bisa renang kanthi banter, punjul 40 km per jam
Kéwan iki bisa ngirimke rentetan sinyal ultrasonik kanggo ndeteksi barang sing ana ing sakupenge
Lumba-lumba uga duwé polo kang luwih gedhé saka simpanse utawa kethèk, saéngga dhèwèké kagolong kéwan kang cerdas
Nathanson ngamati lan neliti nalika manungsa lan lumba – lumba srawung
Psikolog sing uga bukak terapi ing Ocean World, Fort Lauderdale, Florida, Amérikah Sarékat iku purwakane menstimulasi panca indra bocah sing ngalami down syndrome kanthi ngajak renang bareng lumba – lumba
Kasil saka ayahan mau, anak bisa nampa stimulasi lan mènèhi respon
Saya suwé, lumba – lumba ora mung dienggo tumrap bocah down syndrome utawa autis baé, nanging uga bisa kanggo wong tuwa kang ngalami gangguan mental lan sensor saraf indra
Lumba – lumba bisa didadèkaké piranti amarga bisa srawung klawan manungsa
Kasil panalitèn Vilchis Quiros saka medical Director Aragon Aqurium, Mexico City, meksiko, nalika srawung klawan lumba – lumba hormone endorphin ing badan manungsa bisa nambah
Perkara iki ndadèkaké keseimbangan antarané polo kiwa lan polo tengen
Gelombang ultrasonic kasil stimulasi suara – suara utawa sonar saka lumba – lumba bisa ditampa sampurna déning manungsa